तामिरबरणी नदी
तामिरबरणी नदी (Thamirabarani River), जिसे ताम्रपर्णी नदी (Tamraparni River) या पोरुनई नदी (Porunai River) भी कहा जाता है, भारत के तमिल नाडु राज्य के तिरूनेलवेली और तूतुकुड़ी ज़िलों में बहने वाली एक बारहमासी नदी है। यह पश्चिमी घाट में अगस्त्य मलय की पहाड़ियों में आरम्भ होती है। फिर पूर्वी दिशा में बहती हुई यह तिरूनेलवेली नगर को लांघती है और तूतुकुड़ी ज़िले में तिरुवैकुण्डम (श्रीवैकुण्ठम) के समीप मन्नार की खाड़ी में बह जाती है।